KYK: Bouchard betreur reaksie op bikini-foto's | Netwerk24
Eugenie Bouchard is ewe tuis voor 'n kameralens as op die tennisbaan. Foto: Getty Images
Die tennisster Eugenie Bouchard sê sy poog om minder foto's van haarself in 'n bikini in sosiale media te deel weens die venynige reaksie wat dit by aanhangers uitlok.
Die 26-jarige Kanadees se sosialemediablaaie is uiters gewild. Bouchard het 2,1 miljoen volgelinge op Instagram en 1,6 miljoen op Twitter.
2 4 ??
Sy het die tenniswêreld in 2014 soos 'n bom getref en daardie jaar die eindstryd van Wimbledon en die halfeindstryde van die Franse en Australiese Ope gehaal. Bouchard was al so hoog as vyfde op die wêreldranglys, maar haar goeie vertonings by Grand Slam-toernooie blyk iets van die verlede te wees.
Sy het die afgelope jare meer aandag getrek met haar modelwerk as haar prestasies op die tennisbaan, veral met haar verskyning in Sports Illustrated se gewilde swemklere-uitgawe.
Haar kritici voer aan sy werk harder daaraan om 'n groter gevolg in sosiale media te bekom as haar spel. Maar Bouchard voer aan dit is nonsens.
"Ek heg eenvoudig nie waarde aan die menings van mense daarbuite wat my oordeel oor wat ek in die openbaar deel nie," sê sy in 'n onderhoud met Tennis.com.
"Boonop probeer ek eerlikwaar vermy om bikini-foto's te deel, want blykbaar beteken dit jy speel nie meer tennis nie, of so iets.
"Dit het nogal 'n invloed op my gedrag gehad. Miskien raak ek net meer volwasse en ek sê vir myself, 'Kyk, ek gaan nie daagliks boud-foto's deel nie'.
?? A L O H A ??
"Ek probeer die kritiek as omgekeerde komplimente beskou en besef dis iemand wat miskien met hul eie kwessies worstel, of eenvoudig gemeen of negatief is en 'n mens moet jou nie daaraan steur nie," sê sy van internet-trolle.
"Jy moet jou nie aan hulle menings steur nie, so ek probeer regtig 'n tree agteruit vat en myself daarvan afsonder en dit nie persoonlik opneem nie.
"Aan die einde van die dag is dit tennis wat my na al hierdie cool geleenthede gelei het en dit is wat mense in gedagte moet hou. Ek het in Vogue verskyn, ek het in hierdie en daardie verskyn.
gotta post a glam shot every once in awhile ????‍???? #tbt
"As iemand jou bel en vra: 'Haai, wil jy in Vogue verskyn, ja of nee?' Wat gaan jy doen, nee sê?
"Tennis het geleenthede soos daardie vir my geskep, so uiteraard, ek is eerste en belangrikste 'n tennisspeler, maar die sport het deure vir my oopgemaak."
Bouchard neem tans aan die WTA-reeks se Praag Ope in die Tsjeggiese Republiek deel waar sy in die ronde van 16 met 7-6(7-2), 6-7(2-7), 6-2 met die Sloween Tamara Zidanšek afgereken het en Vrydag teen die Belgiese derde gekeurde Elise Mertens te staan kom.